EUROPA-PARLAMENTETS BESLUTNING  
af 10. maj 2011  
med bemærkningerne, der er en integrerende del af afgørelsen om decharge for gennemførelsen af 
budgettet for Det Europæiske Arbejdsmiljøagentur for regnskabsåret 2009  
EUROPA-PARLAMENTET,  
— der henviser til det endelige årsregnskab for Det Europæiske Arbejdsmiljøagentur for regnskabsåret 
2009,  
— der henviser til Revisionsrettens beretning om årsregnskabet for Det Europæiske Arbejdsmiljøagentur for 
regnskabsåret 2009 med agenturets svar (  1 ), 
— der henviser til Rådets henstilling af 15. februar 2011 (05892/2011 — C7-0052/2011),  
— der henviser til EF-traktatens artikel 276 og artikel 319 i traktaten om Den Europæiske Unions funk ­
tionsmåde,  
— der henviser til Rådets forordning (EF, Euratom) nr. 1605/2002 af 25. juni 2002 om finansforordningen 
vedrørende De Europæiske Fællesskabers almindelige budget (  2 ), særlig artikel 185,  
— der henviser til Rådets forordning (EF) nr. 2062/94 af 18. juli 1994 om oprettelse af et europæisk 
arbejdsmiljøagentur (  3 ), særlig artikel 14,  
— der henviser til Kommissionens forordning (EF, Euratom) nr. 2343/2002 af 19. november 2002 om 
rammefinansforordning for de organer, der er omhandlet i artikel 185 i Rådets forordning (EF, Euratom) 
nr. 1605/2002 om finansforordningen vedrørende De Europæiske Fællesskabers almindelige budget (  4 ), 
særlig artikel 94,  
— der henviser til forretningsordenens artikel 77 og bilag VI,  
— der henviser til betænkning fra Budgetkontroludvalget og udtalelse fra Udvalget om Beskæftigelse og 
Sociale Anliggender (A7-0104/2011),  
A. der henviser til, at Revisionsretten har fastslået, at den har fået rimelig sikkerhed for, at årsregnskabet for 
regnskabsåret 2009 er rigtigt, og at de underliggende transaktioner er lovlige og formelt rigtige,  
B. der henviser til, at Parlamentet den 5. maj 2010 meddelte decharge til Det Europæiske Arbejdsmiljø ­
agenturs direktør for gennemførelsen af agenturets budget for regnskabsåret 2008 (  5 ) og i beslutningen 
med bemærkningerne til afgørelsen bl.a. gjorde opmærksom på, at:  
— agenturet havde fremført driftsudgifter på 3 400 000 EUR (dvs. 44 % af driftsudgifterne), hvoraf ca. 
1 000 000 EUR vedrørte forpligtelser, der udelukkende angik 2009  
— Revisionsretten i én udbudsprocedure (anvendelse af en rammekontrakt ud over dens maksimale 
værdi) konstaterede en uregelmæssighed,DA L 250/202 Den Europæiske Unions Tidende 27.9.2011  
( 1 ) EUT C 338 af 14.12.2010, s. 46.  
( 2 ) EFT L 248 af 16.9.2002, s. 1.  
( 3 ) EFT L 216 af 20.8.1994, s. 1.  
( 4 ) EFT L 357 af 31.12.2002, s. 72.  
( 5 ) EUT L 252 af 25.9.2010, s. 187.
C. der henviser til, at agenturets budget for 2009 var 15 100 000 EUR, hvilket er en stigning på 0,6 % i 
forhold til regnskabsåret 2008,  
Resultater  
1. opfordrer på ny agenturet til i oversigten, der vedføjes Revisionsrettens næste beretning, at foretage en 
sammenligning af de tiltag, der blev gennemført i det regnskabsår, der er under dechargebehandling, og 
de tiltag, der blev gennemført i det forudgående regnskabsår, således at dechargemyndigheden mere 
effektivt kan vurdere agenturets resultater fra år til år;  
2. glæder sig over agenturets initiativ til at iværksætte »fremtidsforskning« i den arbejdsmiljømæssige effekt 
af teknologiske opfindelser i »grønne job« i 2020; bemærker også, at der blev indsamlet data om 
kvinders sundhed og sikkerhed på arbejdspladsen;  
Forvaltning af agenturet  
3. anser de faste omkostninger til forvaltning af agenturet for at være på 1,35 % af budgettet, eftersom 
bestyrelsen består af 84 medlemmer, og der er 64 ansatte (tal for regnskabsåret 2008); minder om, at 
dette afspejler forordning (EF) nr. 2062/94, ifølge hvilken det blev oprettet, og som har til formål at 
opnå en trepartsrepræsentation ved at inddrage arbejdsmarkedets parter i bestyrelsen; bemærker, at 
agenturets praktiske daglige virksomhed foretages af 11 kontorer i medlemsstaterne, som bestyrelsen 
har udpeget;  
Fremførte bevillinger  
4. er bekymret over, at Revisionsretten endnu en gang i 2009 konstaterede fremførsler på 3 500 000 EUR 
(47 % af de indgåede forpligtelser) for driftsudgifterne (afsnit III) til regnskabsåret 2010; understreger, at 
denne situation tyder på forsinkelser i gennemførelsen af agenturets aktiviteter og er i strid med 
budgetprincippet om etårighed; erkender, at dette delvist skyldes, at vigtige projekter er flerårige; 
anerkender ikke desto mindre, at agenturet i begyndelsen af 2010 indførte en månedlig rapporterings ­
mekanisme til at overvåge gennemførelsen af de aktiviteter, som er fastlagt i det årlige arbejdsprogram, 
og de dermed forbundne budgetmæssige aspekter;  
5. opfordrer agenturet til at reducere den højere procentsats for annullering og oplyse dechargemyndig ­
heden om de trufne foranstaltninger; glæder sig over agenturets tilsagn om at rette særlig opmærk ­
somhed mod de forpligtelser, som stadig er åbne ved årets udgang, med henblik på at frigøre de beløb, 
som ikke er nødvendige til at dække efterfølgende finansielle og retlige forpligtelser;  
Intern revision  
6. glæder sig over agenturets initiativ til at forelægge dechargemyndigheden den interne revisionstjenestes 
(IAS') årlige interne revisionsberetning om agenturet; ser dette som et tegn på gennemsigtighed og et 
eksempel på bedste praksis, som bør følges af andre agenturer;  
7. lykønsker agenturet med dets betydelige fremskridt i denne forbindelse; anerkender, at alle de »meget 
vigtige« anbefalinger, som IAS har fremsat over for agenturet blev tilstrækkeligt gennemført og afsluttet 
undtagen anbefalingen om godkendelse af regnskabssystemerne, der blev nedjusteret til »vigtig« som 
følge af, at den delvist var gennemført; opfordrer derfor agenturets regnskabsfører til at beskrive den 
anvendte metodologi for godkendelse af agenturets regnskabssystem; støtter tanken om at udvikle 
samarbejdsmekanismer inden for det eksisterende netværk af regnskabsførere i agenturer for at 
udforme fælles krav og udarbejde en fælles metodologi for godkendelse af regnskabssystemer i agen ­
turer;  
8. tilskynder agenturet til at revidere tjeklisterne for at matche de særlige forhold i de forskellige finansielle 
transaktioner og stille dem til rådighed for alle ansatte;  
9. opfordrer endvidere agenturet til at afslutte/ajourføre sine dokumentationsprocedurer; opfordrer navnlig 
agenturet til at udarbejde en udtømmende oversigt over de vigtigste processer, der skal matches med de 
nødvendige procedurer, og opfordrer til, at denne oversigt ajourføres systematisk;DA 27.9.2011 Den Europæiske Unions Tidende L 250/203
Posten som koordinator for agenturernes netværk  
10. lykønsker agenturet med dets effektive arbejde som koordinator for agenturernes netværk i løbet af 
dechargeproceduren for 2009;  
11. henviser med hensyn til de øvrige bemærkninger, der ledsager dechargeafgørelsen, og som er af 
horisontal karakter, til sin beslutning af 10. maj 2011 (  1 ) om præstation, økonomisk forvaltning og 
kontrol med agenturer.DA L 250/204 Den Europæiske Unions Tidende 27.9.2011  
( 1 ) Vedtagne tekster, P7_TA(2011)0163 (Se side 269 i denne EUT).